PATVIRTINTA

Raseinių r. Ariogalos gimnazijos direktoriaus

2022 m. vasario 22 d. įsakymu Nr. V-63

**RASEINIŲ R. ARIOGALOS GIMNAZIJOS ELEKTRIKO**

**PAREIGYBĖS APRAŠYMAS NR. 16**

**I SKYRIUS**

**PAREIGYBĖ**

Raseinių r. Ariogalos gimnazijos elektriko pareigybė, kodas 215101, yra priskiriamas kvalifikuotų darbuotojų grupei.

1. Pareigybės lygis – C.
2. Pareigybės paskirtis – prižiūrėti ir remontuoti Ariogalos gimnazijos elektros įrenginius.
3. Elektrikas pavaldus gimnazijos direktoriui ir tiesioginiam vadovui – direktoriaus pavaduotojui ūkio reikalams.
4. Elektrikas dirba vadovaudamasis Lietuvos Respublikos teisės aktų reikalavimais, Ariogalos gimnazijos nuostatais, darbo tvarkos taisyklėmis ir šiuo pareigybės aprašymu.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Elektriko pareigybei netaikomi išsilavinimo ar profesinės kvalifikacijos reikalavimai.

5.1. ne žemesnis kaip vidurinis ir (ar) įgyta vidurinė (VK) arba aukštojo (AK) elektrosaugos kvalifikacija;

6. Elektrikas turi žinoti ir išmanyti:

6.1. saugos taisykles eksploatuojant elektros įrenginius, elektros įrenginių įrengimo taisyklių ir vartotojų elektros įrenginių techninio eksploatavimo taisyklių galiojančius reikalavimus, kiek jie yra būtini jo darbui;

6.2. žinoti Ariogalos gimnazijos elektros įrenginių ir elektros tinklų schemas;

6.3. žinoti pirmosios pagalbos suteikimo būdus nukentėjusiems nelaimingo atsitikimo metu ir mokėti praktiškai suteikti pirmąją pagalbą, mokėti išlaisvinti traumuojamą elektros srovės žmogų;

6.4. žinoti elektrosaugos priemones ir mokėti jas naudoti;

6.5. žinoti pirminių gaisro gesinimo priemonių veikimo principus, panaudojimo galimybes, žinoti savo veiksmus kilus gaisrui.

6.6. laikytis asmens higienos reikalavimų, esant reikalui ar dirbant atskirus darbus, galinčius turėti įtakos žmogaus sveikatai, naudoti apsaugos priemones.

6.7. įrengimų ir prietaisų maitinimo šaltinių veikimo principus;

6.8. bendrus pagrindinių apsaugos nuo srovės poveikio reikalavimus;

6.9. turi turėti galiojantį pažymėjimą, suteikiantį teisę dirbti šį darbą.

7. Elektrikas privalo vadovautis:

7.1. Lietuvos Respublikos Vyriausybės nutarimas ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.2. darbo tvarkos taisyklėmis;

7.3. darbo sutartimi;

7.4. šiuo pareigybės aprašymu;

7.5. kitais Ariogalos gimnazijos lokaliais dokumentais (įsakymais, potvarkiais, nurodymais, taisyklėmis ir kt.)

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Elektrikas atlieka šias funkcijas:

8.1. prižiūri ir užtikrina, kad gimnazijoje būtų eksploatuojami techniškai tvarkingi elektros įrenginiai ir prietaisai pagal projektinę dokumentaciją;

8.2. šalina smulkius elektros gedimus;

8.3. atlieka smulkų elektros įrenginių remontą;

8.4. avarijų atveju organizuoja skubų elektros tiekimo sistemų remontą;

8.5. vykdo elektros apskaitos prietaisų parodymų kontrolę gimnazijoje ir nedelsiant šalina pastebėtus trūkumus;

8.6. atlieka smulkius montavimo darbus (montuoja apšvietimo šviestuvus ir lempas, išjungėjus, rozetes ir kt.);

8.7. atlieka elektros įrenginių ir instaliacijos profilaktikos darbus;

8.8. pasirūpina, kad visada būtų reikalingų remontui medžiagų atsargos;

8.9. patikrinti, ar uždengtos esančios su įtampa srovinės dalys, ar nepažeista elektros tinklų izoliacija;

8.10. patikrinti ar elektros įrenginiai nesulaužyti, nepažeista jų izoliacija, ar jie neapkrauti kokiais nors daiktais, ar neužkrauti priėjimai prie jų;

8.11. sutrikus elektros įrenginių prietaisų darbui ar įvykus avarijai, savarankiškai ir nedelsiant imasi priemonių normalios padėties atstatymui;

8.12. kilus gaisrui, elektrikas privalo iškviesti ugniagesius ( jei to nepadarė kiti) ir padėti gesinti gaisro židinį turimomis priemonėmis;

8.13. laiku parengia ir pateikia direktoriaus pavaduotojui ūkio reikalams elektros įrenginių, prietaisų, tinklų smulkiam ir vidutiniam remontui reikalingų medžiagų paraišką;

8.14. vykdo gimnazijos direktoriaus, direktoriaus pavaduotojo ūkio reikalams pavedimus.

9. Elektrikui draudžiama:

9.1. darbo metu dirbti pašalinius darbus;

9.2. įjungti automatiškai išsijungusį įrenginį, neišsiaiškinus jo išsijungimo priežasties;

9.3. naudoti savadarbius saugiklius, nekalibruotus kirptukus;

9.4. naudoti nepatikrintą gamintojo būdu įtampos indikatorių;

9.5. remontuojant srovės dalis su įtampa, naudoti metalinius pjūklus, dildes;

9.6. remontuoti elektros tinklus ypač drėgnose patalpose, neišjungus įtampos;

9.7. palikti darbo vietą nebaigus būtinų darbų;

9.8.dirbti užlipus ant netvarkingų kopėčių ar pastolių, naudoti atsitiktines paaukštinimo priemones.

**IV SKYRIUS**

**ATSAKOMYBĖ**

10. Elektrikas atsako už:

10.1. už pavestų užduočių neįvykdymą;

10.2. už saugos ir sveikatos, priešgaisrinės saugos, elektrosaugos reikalavimų pažeidimus;

10.3. už materialinių vertybių sugadinimą, jei netinkamai atlieka savo pareigas;

10.4. už elektros energijos išjungimą klasių ir kitų patalpų elektros skydeliuose vasaros atostogų metu;

10.5. už savo pareigų netinkamą vykdymą elektrikas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku: